கேள்வி: ஊர்வன தரவுத்தளம் - வரலாறு பற்றி விளக்கவும்.
பதில்: 1995ஆம் ஆண்டு ஐரோப்பிய மூலக்கூறு உயிரியல் ஆய்வக ஊர்வன தரவுத்தளமாக இந்த தரவுத்தளம் நிறுவப்பட்டது. இதனை நிறுவும்போது இதன் நிறுவனர் பீட்டர் யூட்ஸ் ஜெர்மனி ஹைடெல்பெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் (EMBL) பட்டதாரி மாணவராக இருந்தார். தூர் எட்ஸோல்ட் ஐரோப்பிய மூலக்கூறு உயிரியல் ஆய்வக டி. என். ஏ. வரிசை தரவுத்தளத்திற்கான முதல் இணைய இடைமுகத்தை உருவாக்கினார். இது ஊர்வன தரவுத்தளத்திற்கான இடைமுகமாகவும் பயன்படுத்தப்பட்டது. 2006-ல் இத்தரவுத்தளம் மரபணு ஆராய்ச்சி நிறுவனத்திற்கு (TIGR) மாற்றப்பட்டது. மரபணு ஆராய்ச்சி நிறுவனத்திற்கு ஜே கிரேக் வென்டர் நிறுவனத்துடன் (JCVI) இணைக்கப்படும் வரை சிறிது காலம் மரபணு ஆராய்ச்சி நிறுவன தரவுத்தளமாகச் செயல்பட்டது. இங்கு யூட்ஸ் 2010 வரை இணைப் பேராசிரியராக இருந்தார். 2010ஆம் ஆண்டு முதல் பீட்டர் யூட்ஸ் மற்றும் செக் நிரலாளர் ஜிரி ஹோசெக் ஆகியோரின் மேற்பார்வையின் கீழ் செக் குடியரசில் உள்ள வழங்கியில் இத்தரவுத்தளம் பராமரிக்கப்பட்டது. ஊர்வன தரவுத்தளமானது தன் 25வது ஆண்டு விழாவை 20வது ஆண்டு நிறைவைக் கொண்டாடிய ஆம்பிபியன்வெப்புடன் (நீர் நில வாழ்வன வலை) இணைந்து 2021-ல் கொண்டாடியது.